Publication: Magyar Közlöny
Issue: MK-2001-123 (Year: 2001, Number: 123)
Era: 1990-2004
Section: a Magyar Nemzeti Bankról szóló 2001. évi LVIII. törvény
Paragraph Index: 74

2001. november 21-e, 12—14 óra között. A pályázat benyújtásának helye: Állami Számvevőszék, 1052 Budapest, Apáczai Csere János u. 10. (II. emelet 215-ös szobában). Az ajánlatok határidőn belüli beérkezését az átvevő által kiállított átvételi elismervény bizonyítja. A határidőn túl érkezett ajánlatok nem kerülnek átvételre. Részvételi feltételek: A pályázaton a devizajogszabályok alkalmazása szempontjából belföldi természetes és jogi személyek vehetnek részt, akik rendelkeznek a magyar jogszabályok szerinti könyvvizsgálói jogosultsággal és igazolják a Magyar Könyvvizsgálói Kamarai tagságukat. Ha az ajánlattevő jogi személy, az ajánlatnak tartalmaznia kell az ajánlattevőnek a beadás idejéhez képest 30 napnál nem régebbi cégkivonatát, a természetes személy könyvvizsgálói megnevezését és adatait, valamint a természetes személy Magyar Könyvvizsgálói Kamarai tagságának számát. Mind a természetes, mind a jogi személyek esetében csatolni kell a felelősségbiztosítási kötvényük másolatát. Az ajánlatnak tartalmaznia kell az ajánlattevő részletes, jogilag is kötelező erejű nyilatkozatát az alábbiakra: — az ajánlattevő neve, székhelye, telefonszáma, telefax-száma, rövid bemutatása, — a könyvvizsgálói díj mértéke és a fizetési feltételek, — az ajánlat benyújtásának határidejétől számított minimum 90 nap ajánlati kötöttséget, — a pályázónak nyilatkoznia kell arra vonatkozóan, hogy a Gt. 43. §-ában, rögzített összeférhetetlenség nem áll fenn, — szakmai referenciákra, — a könyvvizsgálatra vonatkozó feladattervét, a könyvvizsgálói munkaprogramot, — a privatizációs és vagyonkezelési környezetben szerzett tapasztalatokra, — nyilatkozatát a feladatok határidőn belüli végrehajtására, — nyilatkozatát arra vonatkozólag, hogy magára nézve kötelezően elismeri a Magyar Nemzeti Bank titokvédelmi és biztonsági előírásait. Érvényességi feltétel:

Source: https://magyarkozlony.hu/hivatalos-lapok/adf0c6c203e461264cafaa594a365bac82e06805/dokumentumok/b273e47c8ead1adab30da75e723ff2e93a7e11d8/letoltes